बिस्थिबारखालि सालाकाटियाव खुंफुंनाय मोनसे खौरांगिरि मेलआव बाहागो लानानै जितेन ब्रह्मआ खौरांगिरिनि सिगाङाव बुङोदि बिपिएफ राजखान्थि दोलोआव जेबो नेथि आदर्श गैलिया। दैदेनगिरिफोरा गावबा गावनि सार्थनि थाखायल खामानि मावो नाथाय सरासनस्रा रायजो राजाफोरनि थाखाय जेबो बिथांखि गैलिया होन्ना रोखा बुंथियो। थांनाय 17 बोसोराव बिपिएफआ बिटिसि ओनसोलाव जेरैबादि जौगालु हाबाफारिफोरखौ मावफुंनांगौमोन नाथाय मावफुंनो हायाखै आरो जाख्ल’नाय आरो गेना खान्थिजों लोमहामनानै दङमोन होन्ना रोखा बुंथियो। बेनिखाइनो सालाकाटि समस्तिनि रायजो राजाफोरनि आरो इयुननि थाखाय हानजा नागारनानै इउपिपिएलआव गोरोबनानै खामानि मावनो फैबाय होन्ना बुङो।